  София Хохрякова Майя Бывальцева 16-тӥ тулыспалэ Удмуртиын коронавирус инфекциен черлам эшшо 195 адями эмъяськонниосы шедиз. Берло нуналскын ковидлы 9 сюрс 185 эскеронъёс ортчытӥзы. Висёнэз 2 сюрс 955 муртлэсь шараязы, со пӧлын 14 аресозь 577 пиналъёс но 65 арессэс ортчем 432 арлыдоос. Со сярысь элькунысь оператвиной штаб ивортӥз. Та дыре эмчиос доразы эмъяськись 38 сюрс 543 адямиез чакласа возё. Эмъяськонниын кыллись 277 муртлэн тазалыкез секыт лыдъяське, 63 мурт тыосты шокатӥсь аппарат борды итэмын. 1 сюрс 4 адями йӧназ. 14 мурт улонысь кошкиз. Кышномуртъёслы 73, 76, 77, 82, кыкезлы 84 арес вал, воргоронъёслы –63, 71, 75, 82, кыкезлы 83, 88, 89 арес. 17-тӥ тулыспаллы Удмуртиын коронавирусэн черлан 126 сюрс 351 учыръёс лабораториосын зэматэмын. 93 сюрс 234 адями йӧназ, 3 сюрс 621 мурт улонысь кошкиз. Коронавируслэсь прививка 690 сюрс 445 адями пуктӥз, со пӧлысь 541 сюрс 758 мурт кык компонентэн. «Спутник Лайт» вакцинаез 118 сюрс 343 адямилы пуктӥзы. 115 сюрс 153 мурт ревакцинациез ортчиз. Тегъёс: коронавирус висён Тазалык Ижкар Удмуртия  